**R O M Â N I A**

**JUDEȚUL CLUJ**

**COMUNA FRATA**

**COMPARTIMENT CONTABILITATE**

**RAPORT DE SPECIALITATE**

**LA PROIECTUL DE HOTĂRÂRE CU PRIVIRE LA APROBAREA**

**NUMĂRULUI ȘI A CUANTUMULUI BURSELOR ȘCOLARE CE SE**

**VOR ACORDA ELEVILOR DIN ÎNVĂȚĂMÂNTUL PREUNIVERSITAT**

**DE STAT DE PE RAZA COMUNEI FRATA**

**ÎN ANUL ȘCOLAR 2020 – 2021**

În conformitate cu prevederile art. 82, alin. 2, din Legea nr. 1 din 05 ianuarie 2011 a Educației Naționale *„Elevii de la cursurile cu frecvenţă din învăţământul preuniversitar de stat pot beneficia de burse de performanţă, de burse de merit, de burse de studiu şi de burse de ajutor social”;*

*„Cuantumul unei burse acordate din sumele defalcate din unele*

*venituri ale bugetului de stat şi numărul acestora se stabilesc anual prin hotărâre a consiliului local, respectiv a consiliului judeţean/consiliilor locale ale sectoarelor municipiului Bucureşti”;*

*„Criteriile generale de acordare a burselor se stabilesc de Ministerul Educaţiei şi Cercetării”.*

*„Criteriile specifice de acordare a burselor de performanţă, de merit,*

*a burselor de studiu şi a celor de ajutor social se stabilesc anual în consiliile de administraţie ale unităţilor de învăţământ, în limitele fondurilor repartizate şi în raport cu integralitatea efectuării de către elevi a activităţilor şcolare”.*

Prin Ordinul nr. 5576 din 07 octombrie 2011 Ministerul Educației, Cercetării, Tineretului și Sportului aprobă criteriile generale de acordare a burselor elevilor din învățământul preuniversitar de stat.

„*Bursele de care pot beneficia elevii de la cursurile cu frecvenţă din învăţământul preuniversitar de stat, , sunt: burse de performanţă, burse de merit, burse de studiu şi burse de ajutor social”.*

Având în vedere că prin bugetul local aprobat pe anul 2020 a fost alocată suma de 16.000 lei pentru plata burselor sociale, din care au fost cheltuiți suma de 9.000 lei, propun ca și pentru anul 2020 – 2021 , să se stabilească numărul și cuantumul burselor școlare , după cum urmează:

* **1**  burse de performanță în cuantum de  **100** lei/ lună / bursă, pe perioada cursurilor
* **5**  burse de merit în cuantum de  **100** lei/ lună / bursă, pe perioada cursurilor
* **5**  burse de studiu în cuantum de  **100** lei/ lună / bursă, pe perioada cursurilor
* **5**  burse sociale (orfani) în cuantum de  **100** lei/ lună / bursă, pe perioada anului
* **5**  burse sociale (medicală) în cuantum de **100** lei/ lună / bursă, pe perioada anului
* **40**  burse ajutor social în cuantum de  **100** lei/ lună / bursă, pe perioada anului

Bursa se acordă în limita fondurilor aprobate cu această destinație

Față de cele arătate mai sus propun inițierea unui proiect de hotărâre cu privire la aprobarea numărului și a cuantumului burselor școlare ce se vor acorda elevilor din învățământul preuniversitar de stat de pe raza comunei Frata, în anul școlar 2020 – 2021 .

Frata la 09 DECEMBRIE 2020

**CONSILIER PRINCIPAL**

**MOLDOVAN DUMITRU**